
ΠΡΟΚΗΡΥΞΗ ΔΥΟ (2) ΥΠΟΤΡΟΦΙΩΝ ΣΠΟΥΔΩΝ  ΙΕΚ ΓΙΑ ΔΗΜΟΤΕΣ ΧΟΡΗΓΙΑΣ ΤΩΝ ΣΑΕΚ ΑΛΦΑ & ΑΛΦΑ studies ΣΤΟ ΔΗΜΟ ΑΓΙΟΥ ΔΗΜΗΤΡΙΟΥ ΓΙΑ ΤΟ ΑΚΑΔΗΜΑΙΚΟ ΕΤΟΣ 2026-2027
Ανακοινώνεται ότι οι εκπαιδευτικοί φορείς ΣΑΕΚ ΑΛΦΑ (Σχολές Ανώτερης Επαγγελματικής Κατάρτισης) - για δέκατη συνεχή χρονιά - θα χορηγήσουν για το ακαδημαϊκό έτος 2026-2027 δύο (2) υποτροφίες σπουδών ΣΑΕΚ σε δημότες μας.
Οι υποτροφίες αυτές εντάσσονται στον διαχρονικό «ΘΕΣΜΟ ΥΠΟΤΡΟΦΙΩΝ» του Ομίλου ΞΥΝΗ, ο οποίος υλοποιείται από τους εκπαιδευτικούς του φορείς με στόχο να υποστηριχθούν α) νέοι μας που δεν έχουν την οικονομική δυνατότητα να σπουδάσουν και β) εργαζόμενοι που θέλουν να εξειδικευτούν και να εδραιώσουν τη θέση εργασίας τους.
Οι υποτροφίες που παρέχονται στον Δήμο Αγίου Δημητρίου είναι : 
· Μία (1) υποτροφία σπουδών διετούς φοίτησης για τις ΣΑΕΚ ΑΛΦΑ σε δημότη του Αγίου Δημητρίου, αφορά ένα από τα προγράμματα σπουδών του σε όποιον από τους Τομείς Σπουδών επιλέξει ο  δικαιούχος
· Μία (1) ετήσια υποτροφία σπουδών  φοίτησης για τις ΣΑΕΚ ΑΛΦΑ σε δημότη του Αγίου Δημητρίου, αφορά ένα από τα προγράμματα σπουδών του σε όποιον από τους Τομείς Σπουδών επιλέξει ο  δικαιούχος .
Οι αιτήσεις των ενδιαφερομένων θα γίνονται δεκτές από το Τμήμα Διοικητικό, της Διεύθυνσης Διοικητικών Υπηρεσιών μέχρι και την Παρασκευή 28 Αυγούστου 2026, έως 13:30μμ, οι οποίες θα εξεταστούν από επιτροπή που θα αποτελείται από υπηρεσιακούς παράγοντες.


Δεκτή θα γίνεται: 
· η αίτηση που θα υποβάλλεται πρωτότυπη, συμπληρωμένη και υπογεγραμμένη αυτοπροσώπως στo Τμήμα Διοικητικό (Αγίου Δημητρίου 55, 3ος όροφος, Γραφείο Πρωτοκόλλου) μαζί με τα ακόλουθα δικαιολογητικά, ή 
· η αίτηση που θα φέρει την υπογραφή (σκαναρισμένη) και θα συνοδεύεται με επισυναπτόμενο αρχείο των δικαιολογητικών (σε μορφή pdf) 	στην Ηλεκτρονική διεύθυνση:  protocol@dad.gr 




Δικαιολογητικά για τις δύο υποτροφίες στις ΣΑΕΚ ΑΛΦΑ, σε δημότες  :
· Αίτηση με πλήρη στοιχεία του ενδιαφερομένου (ονοματεπώνυμο, Δ/νση κατοικίας, τηλέφωνα επικ.  κινητό ή  σταθερό ) με ενσωμάτωση υπεύθυνης δήλωσης υποψηφίου για προσωπικά δεδομένα.
· Αντίγραφο Δελτίου Αστυνομικής Ταυτότητας 
· Αντίγραφο Τίτλου Σπουδών (τουλάχιστον Απολυτήριο  Λυκείου)
· Αποδεικτικό μονίμου κατοικίας
· Αντίγραφο τελευταίου εκκαθαριστικού σημειώματος  
· Αποδεικτικά στοιχεία σχετικά με τυχόν ανεργία των ίδιων ή των οικογενειών τους ως εξαρτώμενα μέλη.
· Οτιδήποτε άλλο στοιχείο επιθυμεί να καταθέσει ο κάθε ενδιαφερόμενος σχετικά με την απόδειξη της οικονομικής και κοινωνικής του κατάστασης και κρίνει ότι θα θεωρηθεί χρήσιμο κατά την επιλογή του από τις ΣΑΕΚ ΑΛΦΑ.
Η επιλογή του υποτρόφου θα γίνει με κοινωνικοοικονομικά  κριτήρια.
Με την ολοκλήρωση της διαδικασίας θα συνταχθεί κατάλογος αυτών που πληρούν τις προϋποθέσεις, καθώς και των επιλαχόντων. Σε κάθε περίπτωση, οι ενδιαφερόμενοι θα ενημερωθούν ηλεκτρονικά για την επιλογή των υποτρόφων μέσα από την επίσημη ιστοσελίδα του Δήμου Αγίου Δημητρίου στην ηλεκτρονική διεύθυνση: https://www.dad.gr  
Οι δικαιούχοι που θα επιλεγούν θα ενημερωθούν και τηλεφωνικά.  
Οι ενδιαφερόμενοι θα πρέπει να γνωρίζουν ότι μετά το πέρας επιλογής των υποτρόφων θα αποσταλεί λίστα όλων των υποψηφίων για τις υποτροφίες στις ΣΑΕΚ ΑΛΦΑ με τα εξής στοιχεία τους: ονοματεπώνυμο, διεύθυνση κατοικίας, τηλέφωνο, e-mail, τίτλος σπουδών (πχ. απόφοιτος ΓΕΛ, ΕΠΑΛ, ΤΕΙ, ΑΕΙ, κλπ), προκειμένου να προσφέρει ειδική έκπτωση στα δίδακτρα σε 	όλους 	τους 	ενδιαφερόμενους που αντιμετωπίζουν οικονομικά προβλήματα. 
Επισημαίνεται ότι, τα προσωπικά δεδομένα των ωφελούμενων προορίζονται για χρήση από την Επιτροπή επιλογής των δικαιούχων, δεν θα υποστούν περαιτέρω επεξεργασία και θα τηρηθεί αυστηρά το απόρρητο, με εξαίρεση την αποστολή λίστας υποψηφίων με κάποια στοιχεία (δείτε παραπάνω παράγραφο).
 Σε περίπτωση απόρριψης της αίτησης ο φάκελος των δικαιολογητικών θα είναι στη διάθεση των αιτούντων. 
Για πληροφορίες και διευκρινίσεις οι ενδιαφερόμενοι παρακαλούνται να απευθύνονται στο Τμήμα Διοικητικό, (Αγίου Δημητρίου 55, 3ος όροφος, τηλέφωνα επικοινωνίας: 2132007752 & 2132007753).
ΠΡΟΣΟΧΗ: Η μη προσκόμιση των απαιτούμενων δικαιολογητικών αποτελεί λόγο αποκλεισμού από το πρόγραμμα.
[image: ] Έγγραφο  των ΣΑΕΚ ΑΛΦΑ με τους όρους χορήγησης των υποτροφιών
ΥΠΟΤΡΟΦΙΑ ΣΠΟΥΔΩΝ ΣΕ ΔΥΟ ΔΗΜΟΤΕΣ ΓΙΑ ΦΟΙΤΗΣΗ ΣΤΙΣ ΣΑΕΚ  ΑΛΦΑ 



Ακαδημαϊκό Έτος   2026 – 2027
 MIA υποτροφία διετούς φοίτησης και ΜΙΑ ετήσια υποτροφία για τις ΣΑΕΚ ΑΛΦΑ, για δημότες που πληρούν τα κριτήρια
I. OΡΟΙ & ΠΡΟΫΠΟΘΕΣΕΙΣ
1. Οι υποτροφίες αφορούν αποκλειστικά σε έναρξη το ακαδημαϊκό έτος 2026-2027.
2. Από τη διαδικασία αξιολόγησης και απόδοσης υποτροφιών εξαιρούνται ήδη εγγεγραμμένοι ή/ και ενεργοί σπουδαστές στις ΣΑΕΚ ΑΛΦΑ.
3. Οι δικαιούχοι μπορούν να επιλέξουν να σπουδάσουν σε οποιοδήποτε παράρτημα των ΣΑΕΚ ΑΛΦΑ τους εξυπηρετεί – σε Αθήνα, Πειραιά ή Γλυφάδα . 
4. Οι δικαιούχοι μπορούν να επιλέξουν οποιαδήποτε ειδικότητα τους ενδιαφέρει, από τη λίστα ειδικοτήτων που παρατίθεται στο παρόν έγγραφο.
5. Για την κατοχύρωση της υποτροφίας οι υποψήφιοι πρέπει να πληρούν τις ελάχιστες προϋποθέσεις εισαγωγής τους στο πρόγραμμα σπουδών της επιλογής τους (απόφοιτοι Λυκείου).
6. Οι υπότροφοι επιλέγονται από τον Δήμο με βάση κοινωνικοοικονομικά κριτήρια.
7. Οι ΣΑΕΚ ΑΛΦΑ διατηρούν το δικαίωμα να μην προσφέρουν κάποιο πρόγραμμα σπουδών, σε περίπτωση χαμηλής συμμετοχής. Σε αυτήν την περίπτωση, ο/η υπότροφος μπορεί να επιλέξει κάποιο άλλο πρόγραμμα.
8. Οι υπότροφοι οφείλουν να είναι συνεπείς στη φοίτησή τους (online ή διά ζώσης) για να διατηρήσουν την υποτροφία. 
9. Μετά την ανάδειξη των υποτρόφων με Απόφαση του Δήμου, θα πρέπει να μας αποστείλει τη λίστα όλων των υποψηφίων για τις υποτροφίες, προκειμένου να προσφέρουμε ειδική έκπτωση στα δίδακτρα σε όλους τους ενδιαφερόμενους. Συγκεκριμένα, θα πρέπει να μας αποσταλούν τα εξής στοιχεία τους: ονοματεπώνυμο, διεύθυνση κατοικίας, τηλέφωνο, e-mail, τίτλος σπουδών (πχ. 
απόφοιτος ΓΕΛ, ΕΠΑΛ, ΤΕΙ, ΑΕΙ, κλπ). 
 
ΙΙ.   ΕΙΔΙΚΟΤΗΤΕΣ  ΣΑΕΚ ΑΛΦΑ  ΓΙΑ ΔΗΜΟΤΕΣ
· Μαγειρική
· Προπονητική
· Παιδαγωγικά
· Βοηθός Φαρμακείου
· Διοίκηση Επιχειρήσεων
· Τουριστικά
· Ναυτιλιακά
· Νοσηλευτική
· Φυσικοθεραπεία
· Αισθητική & Μακιγιάζ
· Κομμωτική
· Σχέδιο Μόδας
· Υποκριτική  Γραφιστική
· Ηλεκτρολογία
· Μηχανοτρονική 




IIΙ. ΑΝΑΔΕΙΞΗ ΥΠΟΤΡΟΦΩΝ
1.Η επιλογή και η ανάδειξη των υποτρόφων γίνεται από τον Δήμο.
Ο    ΔΗΜΑΡΧΟΣ

